Hrvatski sabor
20120420

A do tada ćemo raspraviti još jedan zakon. To je 11. Prijedlog zakona o izmjenama Zakona o prostornom uređenju i gradnji, s Konačnim prijedlogom zakona, hitni postupak, prvo i drugo čitanje, P.Z. br. 62.; Predlagatelj zakona je Vlada Republike Hrvatske. Prijedlog akta primili ste poštom. Sukladno članku 159. Poslovnika hitni postupak objedinjuje prvo i drugo čitanje, a amandmani se mogu podnositi do kraja rasprave. Raspravu su proveli Odbor za zakonodavstvo, Odbor za prostorno uređenje i graditeljstvo, Odbor za pravosuđe, Odbor za lokalnu (regionalnu) samoupravu. Izvješća ste primili na sjednici. Pitam želi li predstavnik predlagatelja dodatno obrazložiti prijedlog? Da. Gospođa Anka Mrak-Taritaš, zamjenica ministra graditeljstva i prostornog uređenja. Izvolite. …/Upadica Vinković, ne razumije se./… Čekajte, prvo morate dobiti riječ. …/Upadica Vinković, ne razumije se./… Izvolite kolega Vinković. Oprostite zamjenice ministra.